اسلام آباد(آن لائن) نیشنل کمانڈ اینڈ آپریشن سنٹر(این سی او سی) نا کنڈآن کورونا دَین نا دے تیٹی پُوسکن آ پام تے برجا کننگانے ہرافتا رداٹ اُراغان پیش تمنگ نا وخت آ پرائیوٹ و سرکاری دفترک، پبلک ہند آک، شاپنگ مال، گڑا ہلوک آ ہند آک، اُلس اجتماعک، پبلک ٹرانسپورٹ آتیٹی ماسک بیننگ المی گوندنگانے۔ تدوک آ دے نیشنل کمانڈ اینڈ آپریشن سنٹر(این سی او سی) نا کنڈآن پُوسکن آ ایڈوائزری ءِ جاری کننگانے ہراٹی پاننگانے کہ اُراغان پیشن زیات رش والا جاگہ، اُلسی اجتماع تیا ہنوک آ ہر شاری آ ماسک بیننگ ءِ المی گوندنگ انگ ءِ۔ پارت آتا رداٹ سرکاری و پرائیوٹ آ دفتر تیٹی ماسک بیننگ ءِ المی کننگانے۔
